/* KOM/2011/0674 lopullinen */ LISÄTALOUSARVIOESITYS NRO 6VUODEN 2011 YLEISEEN TALOUSARVIOON YLEINEN TULOTAULUKKOMENOTAULUKKO PÄÄLUOKITTAINPääluokka III - Komissio





LISÄTALOUSARVIOESITYS NRO 6 VUODEN 2011 YLEISEEN TALOUSARVIOON YLEINEN TULOTAULUKKO MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon - Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan, - 15 päivänä joulukuuta 2010 hyväksytyn Euroopan unionin yleisen talousarvion varainhoitovuodeksi 2011[2], - 6 päivänä huhtikuuta 2011 hyväksytyn lisätalousarvion nro 1/2011[3], - 5 päivänä heinäkuuta 2011 hyväksytyn lisätalousarvion nro 2/2011[4], - 5 päivänä heinäkuuta 2011 hyväksytyn lisätalousarvion nro 3/2011, - 28 päivänä syyskuuta 2011 hyväksytyn lisätalousarvion nro 4/2011, - 22 päivänä kesäkuuta 2011 hyväksytyn lisätalousarvioesityksen nro 5/2011[5], ja esittää budjettivallan käyttäjälle lisätalousarvioesityksen nro 6 vuoden 2011 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Yleisen tulotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYS 1. JOHDANTO 3 2. TULOT 3 2.1 OMIEN VAROJEN MÄÄRIEN TARKISTAMINEN 3 2.2 MUUT TULOT 4 3. YHDENNETTY MERIPOLITIIKKA 4 4. KREIKKA: ESR – HALLINNON UUDISTAMISEN TOIMINTAOHJELMA 5 5. PALESTIINA 5 6. MAKSUMÄÄRÄRAHAT 8 7. TIIVISTELMÄTAULUKKO RAHOITUSKEHYKSEN OTSAKKEITTAIN 11 1. JOHDANTO Tässä vuotta 2011 koskevassa lisätalousarvioesityksessä (LTE) nro 6 - tehdään tavanomainen tuloarvioiden päivitys omia varoja ja muita tuloja koskevien ennakkoarvioiden tarkistuksen jälkeen; - luodaan uusi budjettikohta: 11 09 05 (Yhdennetyn meripolitiikan edelleenkehittämistä koskeva tukiohjelma), jonka osalta otetaan varaukseen 23,14 miljoonaa euroa maksusitoumusmäärärahoja odottamaan oikeusperustan hyväksymistä. Nämä maksusitoumusmäärärahat kohdennetaan uudelleen muista otsakkeeseen 2 kuuluvista budjettikohdista; - kohdennetaan uudelleen 60 miljoonaa euroa maksusitoumusmäärärahoja otsakkeen 4 (EU maailmanlaajuisena toimijana) sisällä alamomentille 19 08 01 02 – Euroopan naapuruus- ja kumppanuuspolitiikkaan liittyvä rahoitusapu Palestiinalle, rauhanprosessille ja UNRWA:lle (YK:n Lähi-idässä olevien palestiinalaispakolaisten avustus- ja työelin). Ehdotuksen tarkoituksena on kohdentaa määrärahat etupainotteisesti vuoden 2012 menojen kattamiseksi; - lisätään momentin 04 02 20 (Euroopan sosiaalirahasto (ESR) – Operatiivinen tekninen apu (2007–2013)) määrärahoja 3,25 miljoonalla eurolla, jotta voidaan tarjota erityistä asiantuntemusta tukemaan Kreikassa verohallinnon alalla toteutettavaa hallinnon uudistamisen toimintaohjelmaa. Lisäksi pyydetään 300 000 euroa maksumäärärahoja; - esitetään maksumäärärahojen lisäämistä 550 miljoonalla eurolla tarpeisiin, jotka ovat kattamatta kokonaismäärärahasiirron jälkeen. Määrästä 142 miljoonaa euroa on tarkoitus käyttää otsakkeen 1 a (Kasvua ja työllisyyttä edistävä kilpailukyky) maksujen lisäämiseen ja kohdentaa jäljelle jäävä 408 miljoonaa euroa otsakkeeseen 1 b (Kasvua ja työllisyyttä edistävä koheesio); - ehdotetaan ”pro memoria” (p.m.) -vähennystä budjettikohdan 05 04 05 01 (Maaseudun kehittämisohjelmat) maksumäärärahoista, jotta voidaan ottaa huomioon mahdollinen erotus jäsenvaltioiden syyskuussa 2011 päivittämien maksuennusteiden ja marraskuussa 2011 esitettävien maksuilmoitusten välillä. Tämä merkitään talousarvioon alustavasti, ja jäsenvaltioiden ilmoitusten saavuttua sitä voidaan tarkistaa ja kattaa sillä osa otsakkeen 1 b (Kasvua ja työllisyyttä edistävä koheesio) tarpeista. Tämän lisätalousarvioesityksen nro 6/2011 nettovaikutuksena maksusitoumusmäärärahoja lisätään 3,25 miljoonalla eurolla ja maksumäärärahoja 550,3 miljoonalla eurolla otsakkeissa 1 a ja 1 b. Koska aikaisempien vuosien alv- ja BKTL-saldot on kuitenkin tuloutettava asetuksen (EY, Euratom) N:o 1150/2000 mukaisesti ja muut tulot (435 miljoonaa euroa sakkoja) ovat lisääntyneet, kokonaistulot kasvavat 1 276,9 miljoonaa euroa, mikä johtaa talousarvioon otettujen, jäsenvaltioiden BKTL:on perustuvien, vuotta 2011 koskevien maksuosuuksien vähenemiseen 726,6 miljoonalla eurolla. 2. TULOT 2.1 Omien varojen määrien tarkistaminen Komissio on tarkistanut omista varoista laaditut ennakkoarviot 22. toukokuuta 2000 annetun neuvoston asetuksen (EY, Euratom) N:o 1150/2000[6] 16 artiklan mukaisesti. Tarkistukset koskivat etenkin alv- ja BKTL-saldoja sekä perinteisiä omia varoja. Komissio ehdottaa tällä hetkellä käytettävissä olevien tietojen perusteella, että omiin varoihin kuuluviin aikaisempien vuosien alv- ja BKTL-saldoihin otetaan 1 814,9 miljoonaa euroa. Tämä lisäys koskee talousarvion tulopuolen lukuja 3 1[7] ja 3 2[8]. Jäsenvaltiokohtaiset saldolaskelmat ovat tässä vaiheessa alustavia, koska alv- ja BKTL-tietojen tarkistaminen on vielä kesken. Komissio voi tämän vuoksi päättää tarkistaa arvioitaan tätä lisätalousarvioesitystä koskevan menettelyn aikana. Komissio ehdottaa lisäksi, että perinteisten omien varojen määrään tehdään 1 200 miljoonan euron vähennys tulotaulukon luvussa 1 2[9]. Jos vuoden viimeisellä neljänneksellä toteutuneita määriä koskevien uusien tietojen perusteella näyttää siltä, että todellinen määrä poikkeaa tästä arviosta merkittävästi, komissio tarkistaa vielä arvioitaan talousarviomenettelyn aikana. 2.2 Muut tulot Talousarvioon alun perin otettuihin arvioihin ehdotetaan tähän mennessä tuloutettujen ja todennäköisesti vielä tuloutettavien määrien perusteella 662 miljoonan euron lisäystä. Seuraavassa taulukossa on yksityiskohtainen erittely tarkistuksesta. Tulopuolen budjettikohta | Talousarvio 2011 | LTE nro 6/2011 | Uusi määrä | 6 6 0 1 – Muut maksut ja palautukset, joita ei sidota tiettyyn käyttötarkoitukseen | 30 000 000 | 52 000 000 | 82 000 000 | 7 0 0 0 – Korot, joita peritään jäsenvaltioiden valtionkassojen tileille suoritettavista viivästyneistä maksuista | 5 000 000 | 170 000 000 | 175 000 000 | 7 0 1 – Sakoista kertyvät viivästys- ja muut korot | 15 000 000 | 5 000 000 | 20 000 000 | 7 1 0 – Sakot, uhkasakot ja seuraamusmaksut | 100 000 000 | 435 000 000 | 535 000 000 | Yhteensä | 150 000 000 | 662 000 000 | 812 000 000 | 3. YHDENNETTY MERIPOLITIIKKA Yhdennetty meripolitiikka luotiin joulukuussa 2007 sen jälkeen, kun Eurooppa-neuvosto oli tukenut komission tiedonantoa, jossa ehdotettiin erityistä meriä ja rannikkoalueita koskevaa politiikkaa. Kolmen ensimmäisen vuoden ajan sitä rahoitettiin pilottihankkeiden ja valmistelutoimien välityksellä. Syyskuussa 2010 komissio esitti ehdotuksen asetukseksi, joka koski tämän politiikan rahoituksen jatkamista nykyisen rahoituskehyksen loppuun saakka. Rahoitus antaa komissiolle mahdollisuuden jatkaa yhdessä jäsenvaltioiden ja sidosryhmien kanssa toteuttamaansa tutkimustoimintaa, joka on jo aloitettu pilottihankkeiden ja valmistelutoimien muodossa, sekä kehittää ja konkretisoida vaihtoehtoja yhdennetyn meripolitiikan täytäntöönpanemiseksi komission 15. lokakuuta 2009 antamassa ja neuvoston 16. marraskuuta 2009 hyväksymässä edistymiskertomuksessa esitettyjen suuntaviivojen mukaisesti. Komission alun perin ehdottama määrä oli 50 miljoonaa euroa jaettuna kolmelle vuodelle (2011–2013), ja se oli tarkoitus saada otsakkeen 2 liikkumavarasta. Euroopan parlamentin ja neuvoston välisten keskustelujen seurauksena on päästy poliittiseen yhteisymmärrykseen ja kolmikantaneuvotteluissa 4. lokakuuta on sovittu siitä, että ohjelmalle osoitetaan 40 miljoonaa euroa. Sopimuksen mukaan määrärahat koostuvat 23,14 miljoonasta eurosta, jotka saadaan vuoden 2011 talousarviosta hyödyntämättä otsakkeessa 2 käytettävissä olevaa liikkumavaraa, 16,66 miljoonan euron määrästä, joka otettiin talousarvioesitykseen ja jonka neuvosto hyväksyi vuoden 2012 talousarvion käsittelyssä sekä tekniseen apuun kohdennetusta 200 000 eurosta, joka on tarkoitus ottaa vuoden 2013 talousarvioon. Sen vuoksi tässä lisätalousarviossa ehdotetaan, että 23,14 miljoonaa euroa vuoden 2011 käyttämättömiä määrärahoja, jotka saadaan luvusta 17 04 (Elintarvikkeiden ja rehujen turvallisuus, eläinten terveys ja hyvinvointi sekä kasvinterveys), kohdennetaan uudelleen. Komissio ehdottaa tässä lisätalousarviossa myös, että perustetaan uusi budjettikohta: 11 09 05 (Yhdennetyn meripolitiikan edelleenkehittämistä koskeva tukiohjelma), jonka osalta otetaan varaukseen 23,14 miljoonaa euroa odottamaan oikeusperustan hyväksymistä. Samanaikaisesti supistetaan seuraavien otsakkeeseen 2 kuuluvien budjettikohtien maksusitoumusmäärärahoja: Budjettikohta | Määrä (milj. euroa) | Selitys | 17 04 01 01 – Eläintautien hävittämistä ja seurantaa sekä sellaisten eläinten fyysisen kunnon seurantaa koskevat ohjelmat, jotka luokitellaan terveydelle vaarallisiksi jonkin ulkoisen tekijän vuoksi – Uudet toimenpiteet | – 19,81 | Bluetongue-rokotusten odotettua alhaisemmat kustannukset, koska tauti on vähentynyt huomattavasti onnistuneiden rokotuskampanjoiden ansiosta ja koska jotkin jäsenvaltiot ovat siirtyneet vapaaehtoisiin, maataloustuottajien rahoittamiin ohjelmiin. Lisäksi hullun lehmän tautia (BSE) on esiintynyt entistä vähemmän. Sen vuoksi käyttämättä jääneet määrärahat voidaan ottaa käyttöön. | 17 04 02 01 – Muut eläinlääkintäalan toimet sekä eläinten hyvinvointiin ja kansanterveyteen liittyvät toimet – Uudet toimenpiteet | – 3,33 | Eläinten terveyteen liittyvien hätärokotteiden ostamiseen osoitettuja varoja ei sidota kokonaan vuonna 2011, sillä uusia laajoja eläintautiepidemioita ei ole ilmennyt. Sen vuoksi käyttämättä jääneet määrärahat voidaan ottaa käyttöön. | Yhteensä | 23,14 | 4. KREIKKA: ESR – HALLINNON UUDISTAMISEN TOIMINTAOHJELMA Kreikan hallinnon uudistamisella on ratkaisevan tärkeä merkitys koheesiopolitiikan onnistuneen täytäntöönpanon tukemiselle rakennerahastojen kautta. Hallinnon uudistamisen toimintaohjelma (CCI: 2007GR05UPO003) on osa Euroopan sosiaalirahastoa (ESR), ja sen tarkoituksena on ottaa julkishallinnossa käyttöön uudistuksia, joilla parannetaan Kreikan valtion tiettyjä merkittäviä toimintoja ja edistetään julkisen hallinnoinnin toimivuutta ja valtionhallinnon tehokkuutta, mistä koituu myönteisiä vaikutuksia myös koheesiopolitiikan toteutukselle. Verohallinnon alalla on erityisen kiireisiä tarpeita, koska se on julkisen talouden kannalta niin tärkeässä asemassa. Komissio ehdottaa, että verohallinnon alan erityisasiantuntemuksen saamiseksi käyttöön Kreikassa käytetään teknistä apua siten, että asiasta tehdään nimenomainen sopimus Kansainvälisen valuuttarahaston (IMF) kanssa sekä hyödynnetään IMF:n ja EU:n jäsenvaltioiden erityisasiantuntemusta. Ehdotetuille toiminnoille voidaan myöntää ESR:n teknistä apua, sillä niillä tuetaan suoraan ESR:n toimintaohjelman täytäntöönpanoa jäsenvaltiossa ja toiminta voidaan parhaiten toteuttaa kiireisesti tällä toimenpiteellä. Sopimus allekirjoitetaan vuoden 2011 aikana, ja siinä perustellaan maksusitoumusmäärärahojen tarve (3,25 miljoonaa euroa). Pyydetyillä maksumäärärahoilla (300 000 euroa) katetaan sopimuksesta johtuvat alkuvaiheen velvoitteet. 5. PALESTIINA Analysoitaessa maksusitoumusmäärärahojen tarvetta vuoden loppuun saakka on havaittu, että otsakkeessa 4 (EU maailmanlaajuisena toimijana) on käytettävissä 60,4 miljoonaa euroa. Tätä määrää ehdotetaan uudelleenkohdennettavaksi alamomentille 19 08 01 02 – Euroopan naapuruus- ja kumppanuuspolitiikkaan liittyvä rahoitusapu Palestiinalle, rauhanprosessille ja UNRWA:lle (YK:n Lähi-idässä olevien palestiinalaispakolaisten avustus- ja työelin). Tämä 60,4 miljoonaa euroa saadaan seuraavista lähteistä: - 51,4 miljoonaa euroa vastaa peruutettua makrotaloudellista rahoitusapuoperaatiota Kosovossa. Tärkeimpänä ennakkoedellytyksenä makrotaloudellisen rahoitusoperaation ehdottamiselle oli se, että Kansainvälisen valuuttarahaston kanssa sovitun Kosovon 18 kuukauden valmiusluottojärjestelyn määräyksiä noudatetaan. IMF:n johtokunta oli hyväksynyt järjestelyn 21. heinäkuuta 2010. Valmiusluottojärjestelyllä tuettu ohjelma rakentui seuraavien tekijöiden ympärille: i) juoksevien menojen rajoittaminen, ii) tulojen ja yksityistämistulojen kasvu ja iii) valtion keskuspankkiin tekemien talletusten tukeminen, jotta saadaan luotua puskureita verotukseen ja rahoitukseen liittyviä ennakolta aavistamattomia tilanteita varten. Vastikään muodostetun Kosovon parlamentin keväällä 2011 hyväksymä vuoden 2011 talousarvio poikkesi valmiusluottojärjestelyn yhteydessä sovitusta talousarviosta erityisesti siinä, että se sisälsi suuria julkisen sektorin palkankorotuksia. Näin ollen makrotaloudellisen rahoitusoperaation tärkein ennakkoedellytys ei täyttynyt. - 6,3 miljoonaa euroa voidaan saada käyttöön, koska Yhdysvallat ja Kanada ovat yksipuolisesti peruuttaneet meneillään olleet ehdotuspyynnöt, minkä vuoksi momentille 15 02 03 (Koulutusyhteistyö kolmansien maiden kanssa) syntyy ylijäämää. - Eri budjettikohdissa on jäänyt yli useita pienempiä määriä esimerkiksi siksi, että euron ja Yhdysvaltojen dollarin välinen valuuttakurssi on vaihdellut, ja tämä on vaikuttanut EU:n rahoitusosuuteen kansainvälisissä järjestöissä ja monenvälisissä sopimuksissa, tai siksi, että kansainvälisten perushyödykesopimusten hyväksymisessä on ilmennyt ennakoimattomia viivästyksiä. Seuraavassa esitetään luettelo kaikista ehdotetuista muutoksista: Budjettikohta | Sitoumukset (euroa) | 01 03 02 – Makrotaloudellinen apu | – 51 400 000 | 05 06 01 – Kansainväliset maataloussopimukset | – 75 977 | 07 11 01 – Osallistuminen monenvälisiin ja kansainvälisiin ilmastosopimuksiin | – 174 118 | 14 03 03 – Kansainvälisten vero- ja tullialan järjestöjen jäsenyys | – 129 471 | 15 02 03 – Koulutusyhteistyö kolmansien maiden kanssa | – 6 326 400 | 21 07 03 – Sopimus elintarvike- ja maatalousjärjestön (FAO) ja Yhdistyneiden Kansakuntien muiden alajärjestöjen kanssa | – 305 000 | 21 07 04 – Perushyödykesopimukset | – 2 027 164 | 19 08 01 02 – Euroopan naapuruus- ja kumppanuuspolitiikkaan liittyvä rahoitusapu Palestiinalle, rauhanprosessille ja UNRWA:lle | + 60 438 130 | Komissio ehdottaa näiden määrien uudelleenkohdentamista palestiinalaishallinnon ja UNRWA:n kaikkein kiireellisimpiin tarpeisiin. Vaikka lisävarat sidotaan vuoden 2011 talousarviosta, ne on tarkoitettu osaksi vuodeksi 2012 suunniteltua EU:n avustusta ja ne liittyvät tiiviisti vuotta 2012 koskeviin toimintasuunnitelmiin. Kohdentamalla huomattava osuus vuoden 2012 avusta etupainotteisesti komission tarkoituksena on saada vuonna 2012 alamomentilla 19 08 01 02 käytettävissä olevien määrärahojen suuruus käytännössä lähelle vuoden 2011 tasoa (300 miljoonaa euroa). Lisäksi varhaisella ja oikea-aikaisella rahoituksen lisäämisellä voidaan kannustaa muita avunantajia antamaan niiden lupaamat rahoitusosuudet käyttöön aikaisemmin. Uudelleenkohdennettavaksi ehdotetuista 60,4 miljoonasta eurosta 45 miljoonaa euroa olisi osoitettava Pegase-mekanismille palestiinalaisalueen hallinnon ja palvelujen ylläpitämiseksi, erityisesti koulutus-, terveydenhuolto- ja sosiaalialoilla. Palestiinalaishallinnon kokonaistulot ovat osoittautuneet riittämättömiksi vuonna 2011, mikä johtuu osittain kansainvälisen avun vajeesta ja vaarantaa sekä valtion vakauden että tuhansien ihmisten toimeentulon. Pyyntö vuoden 2012 rahoitusosuuden saamisesta käyttöön etupainotteisesti liittyy myös korkean tason poliittisiin pyrkimyksiin, joiden tavoitteena on motivoida muita avunantajia ja mahdollistaa palestiinalaishallinnolle muiden laillisten tulonlähteiden kuten tulliselvitysten käyttäminen edistämällä politiikkaa (erityisesti suhteessa Israeliin) Gazan alueen sulkemisen ja rajoitusten höllentämiseksi (tarvikkeiden saanti Gazaan, Länsirannan kauppa yms.). Jäljelle jäävä 15,4 miljoonan euron osuus ehdotetaan kohdennettavaksi UNRWA:lle. UNRWA:n talousarvioon kohdistuu lukuisia haasteita (väestönkasvu, inflaatio, ruuan ja energian hinnannousu, kasvavat henkilöstökustannukset vastaanottavien valtioiden nostaessa julkisen sektorin palkkoja sekä avunantajien panoksen pienentyminen finanssikriisin vuoksi). UNRWA ennakoi, että sen varat osoittautuvat riittämättömiksi ja ettei se ehkä pysty hoitamaan velvoitteitaan vuoden 2012 ensimmäisellä neljänneksellä. Tämä merkitsee sitä, ettei UNRWA:lla olisi vuoden 2011 lopulla ja vuoden 2012 alussa riittäviä varoja kattamaan edes aivan perustavanlaatuisia palveluja (koulut, terveydenhuolto). Tällä 15,4 miljoonan euron etupainotteisella lahjoituksella ja vuoden 2012 talousarvioesityksessä pyydetyillä määrärahoilla autetaan kattamaan UNRWA:n varojen vajetta ja pitämään yllä elintärkeiden julkisten palvelujen tarjoamista palestiinalaispakolaisille. Lisäksi se toimii poliittisena kannustimena ja edistää UNRWA:n tehostamia pyrkimyksiä saada käyttöön varoja muilta avunantajilta, erityisesti arabimailta. 6. MAKSUMÄÄRÄRAHAT Kaikkia komission yksiköitä pyydettiin syyskuussa päivittämään ennusteensa vuoden 2011 loppuun saakka ulottuvista tarpeistaan ja esittämään pyyntönsä maksumäärärahojen mukauttamiseksi. Tarkistetut tiedot muodostavat niin kutsutun kokonaismäärärahasiirron (DEC 34/2011) perustan. Valmistellessaan vuoden 2011 kokonaismäärärahasiirtoa komissio pyrki tasapainottamaan joissakin budjettikohdissa ilmennyttä maksumäärärahojen lisätarvetta toisiin budjettikohtiin osoitetuilla määrillä, jotka olisivat muuten jääneet käyttämättä. Näin tähdättiin talousarvion täysimääräiseen toteuttamiseen. Ehdotus koskee 719,2 miljoonan euron määrää, joka vastaa noin 0,6 prosenttia vuoden 2011 talousarvion hyväksyttyjen maksujen kokonaismäärästä. Tämä ehdotus koskee yhteensä 103 budjettikohtaa (joista 57:ään ehdotetaan lisäyksiä ja 46:een vähennyksiä). Vuoden 2010 lopussa esitetty kokonaismäärärahasiirto kattoi 95 budjettikohtaa (51:een ehdotettiin lisäyksiä ja 44:ään vähennyksiä). Kaikkia maksujen lisäämispyyntöjä ei ole kuitenkaan voitu täyttää. Puuttuva määrä on 1 142 miljoonaa euroa, ja se jakaantuu neljälle budjettikohdalle: Budjettikohta | Maksut (miljoonaa euroa) | 04 02 17 – Euroopan sosiaalirahasto (ESR) – Lähentyminen | 700 | 04 02 19 – Euroopan sosiaalirahasto (ESR) – Alueellinen kilpailukyky ja työllisyys | 300 | 08 04 01 – Yhteistyö – Nanotieteet, nanoteknologia, materiaalit ja uudet tuotantoteknologiat | 82 | 09 04 01 01 – Tuki tieto- ja viestintäteknologian tutkimusyhteistyölle (TVT – Yhteistyö) | 60 | Yhteensä | 1 142 | Tällä hetkellä ehdotetaan 550 miljoonan euron lisäystä maksumäärärahoihin, jotta voidaan kattaa osa näistä lisätarpeista. Komissio aikoo hyödyntää kaikki talousarviovarat vuoden loppuun mennessä kattaakseen jäljelle jäävät tarpeet hyväksytyn talousarvion puitteissa tehtävillä siirroilla ja minimoidakseen mahdolliset uusia määrärahoja koskevat pyynnöt. Kun otetaan huomioon jäsenvaltioiden esittämien ennusteiden ja lopullisten ilmoitusten välillä aiemmin ilmenneet erot, puuttuva 592 miljoonan euron määrä saatettaisiin voida kattaa sisäisten uudelleenkohdentamisten avulla. Jo tässä lisätalousarviossa ehdotetaan otettavaksi pro memoria (p.m.) -merkintä budjettikohtaan 05 04 05 01 (Maaseudun kehittämisohjelmat). Kyseistä budjettikohtaa koskevat jäsenvaltioiden lopulliset maksupyynnöt ovat tiedossa vasta 10. marraskuuta. Komissio vahvistaa niiden perusteella maksujen lopullisen määrän, joka voidaan kohdentaa uudelleen Euroopan sosiaalirahaston (ESR) jäljellä oleviin tarpeisiin, ja huolehtii käytettävissä olevien resurssien ja tarpeiden sovittamisesta yhteen parhaalla mahdollisella tavalla. Jäljempänä perustellaan maksumäärärahojen ehdotettuja muutoksia kyseisissä budjettikohdissa. Lisäys: 04 02 17 Euroopan sosiaalirahasto – Lähentyminen (+ 204 miljoonaa euroa) Ennakoitua suuremmat maksutarpeet johtuvat pääasiassa siitä, että eräät alun perin vuodelle 2010 suunnitellut maksut suoritettiin vuonna 2011. Ne liittyivät lähinnä eräisiin Espanjassa ja Puolassa toteutettaviin toimenpideohjelmiin, joiden osalta maksut keskeytettiin vuonna 2010, kun tarkastajat havaitsivat sääntöjenvastaisuuksia hallinto- ja valvontajärjestelmissä. Kyseisten alueiden tasolla toteutettujen toimintasuunnitelmien täytäntöönpanon ansiosta maksujen keskeyttäminen on voitu kumota vuonna 2011, minkä jälkeen on korvattu huomattavia menoeriä. Syyskuun lopulla toteutumisaste ylitti 87 prosenttia käytettävissä olevista määrärahoista, ja maksumäärärahoja tarvitaan lisää vuoden loppuun asti ulottuvien tarpeiden kattamiseksi. Lisäys: 04 02 19 Euroopan sosiaalirahasto – Alueellinen kilpailukyky ja työllisyys (+ 204 miljoonaa euroa) Tämän budjettikohdan maksutarpeita koskevaa arviota on tarkistettu ylöspäin viimeisimmän komission tekemän Euroopan sosiaalirahaston täytäntöönpanoa koskevan analyysin perusteella. Tämä analyysi perustuu jäsenvaltioiden yksitellen toimittamiin tietoihin. Siitä käy ilmi, että toimenpideohjelmat edistyvät nopeassa tahdissa ja että jäsenvaltioilta ennen vuoden loppua odotettavissa olevat maksupyynnöt tulevat olemaan huomattavasti suurempia kuin käytettävissä olevat määrärahat. Toteuttamisaste oli syyskuun lopulla jo lähes 86 prosenttia käytettävissä olevista määrärahoista. Viime vuonna samaan aikaan toteuttamisaste oli vain 35 prosenttia vuoden lopun toteutumasta. Lisäys: 08 04 01 Yhteistyö – Nanotieteet, nanoteknologia, materiaalit ja uudet tuotantoteknologiat (+ 82 miljoonaa euroa) Maksumäärärahojen lisäämispyynnön perusteena on useita tekijöitä: 1) Hallinto on määritellyt vuoden 2011 aikana uudet painopisteet, jotka liittyvät seuraavien vuoden 2011 ehdotuspyynnöistä johtuvien sopimusten viimeistelyyn: EU-Japani, EU-Venäjä ja julkisen ja yksityisen sektorin kumppanuudet. EU-Japani- ja EU-Venäjä -ehdotuspyyntöihin liittyvät sopimukset olisi viimeisteltävä vuoden 2011 aikana, jotta voidaan varmistaa rinnakkaisuus näiden kahden maan rahoittamien hankkeiden kanssa. Julkisen ja yksityisen sektorin kumppanuuksia koskeva vuoden 2011 ehdotuspyyntö on osa talouden elvytyspakettia. Sen vuoksi on tärkeää, että nämä sopimukset käynnistyisivät vielä vuoden 2011 aikana. Tämä edellyttää vastaavien, noin 35 miljoonan euron lisäennakkomaksujen maksamista. 2) Menettelyjen yksinkertaistaminen ja välimaksuja koskevien hakemusten laatu on nopeuttanut hyvin merkittävästi maksujen käyttöä, mikä nosti seitsemänteen puiteohjelmaan liittyvien maksupyyntöjen määrän täyteen vauhtiin vuoden 2010 viimeisellä neljänneksellä. Vuoden 2010 lopulla vallinneen maksumäärärahojen puutteen vuoksi ennakko- ja välimaksuja siirrettiin vuoteen 2011 noin 80 miljoonan euron edestä. Tilanne on jatkunut samanlaisena vuonna 2011, mikä on johtanut noin 25 miljoonan euron lisätarpeeseen. Kokonaistilanne on se, että budjettikohtaan tarvitaan 138,3 miljoonaa euroa lisää maksumäärärahoja. Kokonaismäärärahasiirrossa esitetään 56,3 miljoonan euron lisäystä. LTE:ssä nro 6/2011 pyydetään jäljelle jäävää osuutta, 82 miljoonaa euroa. Lisäys: 09 04 01 01 Tuki tieto- ja viestintäteknologian tutkimusyhteistyölle (TVT – Yhteistyö) (+ 60 miljoonaa euroa) Seitsemänteen puiteohjelmaan liittyviä TVT-yhteistyöhankkeita koskevien neuvottelujen tämänhetkisen tilanteen perusteella syys- ja joulukuun 2011 välisenä aikana alkaviksi suunniteltuja hankkeita varten tarvitaan alun perin odotettua enemmän ennakkomaksuja. Odotettavissa on, että ennen vuodenvaihdetta on käsiteltävä 173 kappaletta seitsemännen ehdotuspyynnön hankkeisiin liittyviä ennakkomaksuja sekä 289 maksupyyntöä, jotka liittyvät edellisissä ehdotuspyynnöissä valittuihin hankkeisiin. Seitsemättä ehdotuspyyntöä koskevissa neuvotteluissa saavutetun edistyksen perusteella näiden maksutapahtumien toteuttamiseksi tarvitaan enemmän määrärahoja kuin talousarviossa on tällä hetkellä käytettävissä. Kokonaismäärärahasiirron yhteydessä esitetty lisäys on 46 miljoonaa euroa, minkä johdosta puuttumaan jää tässä lisätalousarvioesityksessä nro 6/2011 pyydettävä 60 miljoonaa euroa. Otto: 05 04 05 01 – Maaseudun kehittämisohjelmat (p.m.) Maaseudun kehittämisohjelmia koskevat viimeiset vuoden 2011 talousarviosta suoritettavat maksut liittyvät jäsenvaltioiden kolmannen neljänneksen menoilmoituksiin, jotka on toimitettava komissiolle 10. marraskuuta mennessä. Komission jäsenvaltioilta pyytämät ja syyskuun alussa saamat tarkistetut ennusteet viittaavat siihen, että maaseudun kehittämisohjelmiin vuosina 2007–2013 käytettävissä olevat maksumäärärahat tulevat käytettyä kokonaan. Vielä saattaa kuitenkin ilmetä eroja näiden tarkistettujen syyskuun ennusteiden ja kolmannen neljänneksen lopullisten maksuilmoitusten perusteella maksettavien määrien välillä. Viimeisten kolmen vuoden aikana suuntaus on itse asiassa ollut se, että ennusteet ylittävät ilmoitukset huomattavassa määrin. Vaikka jäsenvaltioiden tällä hetkellä antamien tietojen mukaan käytettävissä olevat maksumäärärahat tulisivat käytettyä kokonaan, komissio olettaa aikaisemman kokemuksen perusteella, että budjettikohdan määrärahoja saattaa olla mahdollista vähentää. Komissio pystyy määrittelemään lopullisen määrän sen jälkeen, kun jäsenvaltiot ovat toimittaneet menoilmoituksensa 10. marraskuuta mennessä. 7. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2011 rahoituskehys | Talousarvio 2011 (sis. LT:t nro 1–4 ja LTE:n nro 5) | LTE nro 6/2011 | Talousarvio 2011 (sis. LT:t nro 1–4 ja LTE:t nro 5–6/2011) | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1a. Kasvua ja työllisyyttä edistävä kilpailukyky |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Kasvua ja työllisyyttä edistävä koheesio |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | Yhteensä | 63 974 000 000 | |64 501 160 054 |53 034 039 384 | 3 250 000 | 550 300 000 |64 504 410 054 | 53 584 339 384 | | Liikkumavara[10] | | |– 27 160 054 | | | |– 30 410 054 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |47 617 000 000 | |42 891 201 900 |42 788 499 841 | – 23 140 000 | |42 868 061 900 |42 788 499 841 | | Yhteensä | 59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Liikkumavara | | |1 028 751 611 | | | |1 028 751 611 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3a. Vapaus, turvallisuus ja oikeus |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Kansalaisuus |683 000 000 | |879 831 486 |842 903 486 | | |879 831 486 |842 903 486 | | Yhteensä | 1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Liikkumavara[11] | | |26 072 737 | | | |26 072 737 | | | 4. EU MAAILMANLAAJUISENA TOIMIJANA[12] |8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Liikkumavara | | | – 70 439 377 | | | | – 70 439 377 | | | 5. HALLINTO[13] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Liikkumavara | | | 53 160 711 | | | | 53 160 711 | | | YHTEENSÄ | 142 125 000 000 |133 440 000 000 |142 152 409 912 |126 527 133 762 |3 250 000 | 550 300 000 | 142 155 659 912 | 127 077 433 762 | | Liikkumavara | | |1 115 385 628 |7 094 866 238 | | |1 112 135 628 |6 544 566 238 | | [1] EYVL L 248, 16.9.2002, s. 1. [2] EUVL L 68, 15.3.2011, s. 1. [3] EUVL L 172, 30.6.2011, s. 1. [4] EUVL L 213, 19.5.2011, s. 1. [5] KOM (2011) 374 lopullinen. [6] EYVL L 130, 31.5.2000, s. 1 . [7] Asetuksen (EY, Euratom) N:o 1150/2000 10 artiklan 4, 5 ja 8 kohdan soveltamisen tuloksena olevat edellisten varainhoitovuosien alv-perusteisiin perustuvat saldot ja niiden mukautukset. [8] Asetuksen (EY, Euratom) N:o 1150/2000 10 artiklan 6–8 kohdan soveltamisen tuloksena olevat edellisten varainhoitovuosien bruttokansantuloon perustuvat saldot ja niiden mukautukset. [9] Päätöksen 2007/436/EY, Euratom 2 artiklan 1 kohdan a alakohdassa tarkoitetut tullimaksut ja muut maksut. [10] Euroopan globalisaatiorahastoa ei oteta huomioon laskettaessa otsakkeen 1 a liikkumavaraa (500 miljoonaa euroa). Enimmäismäärän ylittävät 34 miljoonaa euroa rahoitetaan joustovälineestä. [11] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17. toukokuuta 2006 tehdyssä toimielinten sopimuksessa määrätään (EUVL C 139, 14.6.2006). [12] Otsakkeen 4 vuoden 2011 liikkumavaraa laskettaessa ei ole otettu huomioon hätäapuvarauksen määrärahoja (253,9 miljoonaa euroa). Enimmäismäärän ylittävät 71 miljoonaa euroa rahoitetaan joustovälineestä. [13] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (82 miljoonaa euroa).